1. 2. 91 De Europæiske Fællesskabers Tidende Nr. C 25/9 
BILAG II 
Første afsnit 
(nyt) 
Mængderne anført i bilag II tilpasses i takt med ændrin­
gerne af artikel 8 og 9. 
Ændring af forslag til Rådets direktiv om foranstaltninger, der skal tilskynde til forbedring af 
sikkerheden og sundheden for kvindelige arbejdstagere under graviditet og efter barsel samt 
ammende kvinder (') 
KOM(90) 692 endelig udg. — SYN 303 
(Forelagt af Kommissionen i henbold til E&F-Traktatens artikel 149, stk. 3, den 8. januar 1991) 
(91/C 25/04) 
Betragtning nr. 9 ændres således: 
»gravide arbejdstagere eller arbejdstagere, der lige 
har født, samt ammende arbejdstagere må i mange 
henseender betragtes som en særlig risikogruppe, og 
der må træffes foranstaltninger til beskyttelse af deres 
sundhed og sikkerhed;« 
Betragtning nr. 13 ændres således: 
»beskyttelse af sundheden hos gravide arbejdstagere 
og arbejdstagere, der lige har født, samt hos 
ammende arbejdstagere gennem arbejdsophør er 
virkningsløs, hvis den ikke knyttes sammen med 
bevarelse af rettigheder, idet nogle kvinder ellers vil 
være tvunget til f.eks. at give afkald på en stor del af 
perioden, hvor de ophører med at arbejde, for ikke at 
miste deres løn; bevarelse af rettigheder, der er 
knyttet til arbejdet, herunder lønmæssige rettigheder, 
må derfor sikres i perioden, hvor de ophører med at 
arbejde;« 
Artikel 1 ændres således: 
»Artikel 1 
Formålet med dette direktiv, som er et særdirektiv i 
henhold til artikel 16, stk. 1, i direktiv 89/391/EØF, 
er at iværksætte foranstaltninger til forbedring af 
sikkerheds- og sundhedsforhold for kvinder under 
graviditet og lige efter barsel samt for ammende 
kvinder.« 
(') EFT nr. C 281 af 9. 11. 1990. Artikel 2 ændres således: 
»Artikel 2 
I dette direktiv "forstås ved »gravid arbejdstager«, 
»arbejdstager efter barsel« eller »ammende arbejds­
tager« enhver arbejdstager, som er gravid, som lige 
har født, eller som ammer, og som enten direkte eller 
gennem en læge eller en relevant medicinsk 
myndighed informerer arbejdsgiveren om sin tilstand 
i overensstemmelse med gældende national lovgiv­
ning eller praksis.« 
Artikel 3 og 4 ændres således: 
»Artikel 3 
1. For så vidt andet ikke er fastsat i artikel 4 og 6 i 
direktiv 89/391/EØF, sikrer medlemsstaterne, at de 
kompetente myndigheder på området sundhed og 
sikkerhed foretager en generel vurdering af de 
kemiske, fysiske og biologiske agenser samt af de 
industrielle processer, der anses for at udgøre en fare 
for de i artikel 1 omhandlede arbejdstageres sundhed 
og sikkerhed. Der skal også foretages en vurdering af 
arbejdsbevægelser og -stillinger, psykisk og fysisk 
træthed og andre fysiske belastninger. Resultaterne af 
disse evalueringer skal meddeles arbejdsgiverne og 
arbejdstagerne med henblik på at gøre dem 
opmærksom på mulige risici og skabe et bedre 
grundlag for den risikovurdering, der foretages på 
arbejdspladsen. 
Nr. C 25/10 De Europæiske Fællesskabers Tidende 1.2.91 
2. For alle arbejdsopgaver, som vil kunne medføre, 
at arbejdstagerne udsættes for de agenser, arbejds­
processer eller arbejdsforhold, som er anført i bilag I, 
skal arbejdsgiveren selv, eller den forebyggelsestje-
neste, som er omhandlet i artikel 7 i direktiv 
89/391/EØF, fastslå, hvilken slags belastning eller 
risiko arbejdstagerne udsættes for, samt omfanget og 
varigheden af denne, således at man kan foretage en 
vurdering af alle risici vedrørende sikkerheden og 
sundheden samt alle virkninger for arbejdstagernes 
graviditet eller amning, og derefter fastlægge, hvilke 
foranstaltninger der skal træffes. Denne vurdering 
skal også omfatte arbejdsbevægelser og -stillinger, 
bevægelser på arbejdspladsen samt psykisk og fysisk 
træthed i forbindelse med arbejdstagernes arbejdsop­
gaver. Arbejdstagerne skal gøres bekendt med denne 
vurdering, således at de informeres om mulige risici. 
Hvis det i forbindelse med ovennævnte vurdering 
viser sig, at der er en risiko vedrørende arbejdsta­
gernes sikkerhed eller sundhed eller risiko for en 
negativ indvirkning på disses graviditet eller amning, 
skal der træffes foranstaltninger for at undgå, at de 
pågældende arbejdstagere udsættes for pågældende 
risici gennem en ændring af vedkommendes arbejds­
forhold eller arbejdstid. 
3. Hvis den i stk. 2, andet afsnit, omhandlede 
ændring er teknisk mulig, træffer arbejdsgiveren de 
nødvendige foranstaltninger for at overføre de 
pågældende til et andet arbejdssted. I sådanne 
tilfælde opretholdes lønnen og/eller tilsvarende 
ydelse og de med arbejdet forbundne rettigheder. 
4. Hvis overførslen af de pågældende arbejdsta­
gere til en anden arbejdsopgave ikke er teknisk eller 
objektivt mulig, skal de pågældende være berettigede 
til ikke at arbejde, sålænge dette skønnes at være 
nødvendigt for at beskytte deres sikkerhed og 
sundhed. Løn og/eller tilsvarende ydelse samt de med 
arbejdet forbundne rettigheder opretholdes i denne 
periode. 
5. Gravide arbejdstagere må under ingen omstæn­
digheder udføre arbejdsopgaver, hvis den i stk. 2 
omhandlede vurdering har vist, at de pågældende 
arbejdsopgaver vil medføre, at de udsættes for de 
agenser, der er anført i bilag II. De gravide arbejdsta­
gere må ikke udsættes for forudsigelige overskri­
delser af grænseværdierne for erhvervsmæssig ekspo­
nering for andre agenser. Hvis dette er tilfældet, 
finder bestemmelserne i ovenstående stk. 3 og 4 
anvendelse. 
6. Ammende arbejdstagere må under ingen 
omstændigheder udføre arbejdsopgaver, hvis den i 
stk. 2 omhandlede vurdering har vist, at de pågæl­
dende arbejdsopgaver vil medføre, at de udsættes for de agenser eller arbejdsforhold, der er anført i bilag 
III. Hvis dette er tilfældet, finder bestemmelserne i 
ovenstående stk. 3 og 4 anvendelse.« 
»Artikel 4 
1. Medlemsstaterne træffer foranstaltninger til at 
sikre, at de i artikel 1 omhandlede arbejdstagere ikke 
forpligtes til at udføre natarbejde: 
a) før og efter barnets fødsel i en periode på mindst 
16 uger, heraf mindst 8 uger inden det forventede 
fødselstidspunkt 
b) når der fremlægges en lægeerklæring om, at det er 
nødvendigt for den i artikel 1 omhandlede 
arbejdstagers sundhed i andre perioder: 
i) i løbet af graviditeten 
ii) som ligger i forlængelse af perioden efter 
barnets fødsel, som fastsat i ovennævnte litra 
a), og hvis varighed fastsættes af den i artikel 
3, stk. 1, omtalte kompetente myndighed. 
2. De i ovenstående stk. 1 omhandlede foranstalt­
ninger kan omfatte skift til dagarbejde, når dette er 
muligt, eller forlængelse af barselsorloven. Retten til 
løn og/eller en tilsvarende ydelse samt rettigheder i 
forbindelse med arbejdet opretholdes i sådanne 
tilfælde.« 
Artikel 5, stk. 1, andet afsnit, ændres således: 
»Eventuelle sygedage, uafhængig af graviditet eller 
barsel i denne periode med ophør af arbejdet 
medregnes ikke i de 14 uger og forbliver underlagt 
gældende regler i forbindelse med sygdom.« 
Artikel 5, stk. 5, ændres således: 
»5. Medlemsstaterne træffer de nødvendige foran­
staltninger til sikring af gravide arbejdstageres ret til 
betalt frihed i forbindelse med graviditetsundersø­
gelser, når disse undersøgelser finder sted i arbejds­
tiden.« 
1.2.91 De Europæiske Fællesskabers Tidende Nr. C 25/11 
Artikel 6 ændres således: 
»Artikel 6 
1. Opretholdelse af rettighederne i forbindelse 
med arbejdet skal sikres under hele den i artikel 5 
omhandlede periode med ophør af arbejde. 
2. Medlemsstaterne træffer de nødvendige foran­
staltninger til at forbyde, at de i artikel 2 omhandlede 
kvinder afskediges på grund af deres tilstand i en 
periode fra graviditetens indtræden til udløbet af den 
i artikel 5 omhandlede periode med ophør af 
arbejde.« 
Bilag I ændres således: 
»BILAG I 
FORTEGNELSE OVER AGENSER OG PROCESSER, SOM OMHANDLES I ARTIKEL 4, STK. 2 
1. Agenser 
a) Fysiske agenser 
— mekaniske påvirkninger eller vibrationer, som medfører eller kan medføre en bevægelse, der kan 
være skadelig for embryon eller føtus 
— tryk, som er højere end det atomsfæriske tryk 
— tunge byrder 
b) Biologiske agenser 
Biologiske agenser fra gruppe III og IV i henhold til artikel 2, litra d), i direktiv 90/. . ./EØF. 
— toxoplasma 
— varicelvirus 
— rubeolevirus 
— listeria 
— neisseria gonorrhae 
— cytomegalovirus 
— treponema pallidum 
— myxovirus og paramyxovirus 
— enterovirus (Echo-coxsackie) 
— Epstein-barr virus 
— herpesvirus 
medmindre der foreligger bevis for, at kvinden er beskyttet i tilstrækkelig grad mod disse agenser, 
fordi hun er immun over for dem 
c) Kemiske agenser 
Følgende kemiske agenser: 
— stoffer, der er mærket R40, R45, R46 og R47 i henhold til direktiv 67/548/EØF (mærkning af 
kemiske stoffer) Ny artikel 8: 
»Artikel 8 
Medlemsstaterne skal i deres nationale lovgivning 
indføre de nødvendige bestemmelser med henblik på 
at gøre det muligt for alle, som finder, at deres 
rettigheder i henhold til dette direktiv er blevet over­
trådt, at gå rettens vej eller i givet fald forelægge den 
pågældende sag for de kompetente organer.« 
Artikel 8, 9 og 10 bliver artikel 9, 10 og 11. 
Nr. C 25/12 De Europæiske Fællesskabers Tidende 1.2.91 
— kemiske agenser, som er anført i bilag I til direktiv 90/394/EØF om beskyttelse af arbejdstagere 
mod risici for under arbejdet at være udsat for kræftfremkaldende stoffer 
— endnu ikke mærkede pesticider 
— kviksølv og kviksølvforbindelser 
— nitrerede og chlorerede derivater af benzencarbonhydrid 
— asbest 
— mitosehæmmende lægemidler 
— bly og blyforbindelser 
— carbonmonoxid 
— endnu ikke mærkede opløsningsmidler 
— kemiske agenser, som medfører en tydelig og farlig penetration af huden. 
2. Processer 
Arbejdsprocesser som anført i bilag I til direktiv 90/394/EØF om beskyttelse af arbejdstagere mod risici 
for under arbejdet at være udsat for kræftfremkaldende stoffer. 
3. Arbejdsvilkår 
Arbejde under jorden (miner).« 
Bilag II ændres således: 
»BILAG II 
FORTEGNELSE OVER AGENSER, SOM OMHANDLES I ARTIKEL 3, STK. 5 
a) Fysiske agenser 
— tryk, som er højere end det atmosfæriske tryk 
b) Biologiske agenser: 
— toxoplasma 
— rubeolevirus 
medmindre der foreligger bevis for, at kvinden er beskyttet i tilstrækkelig grad mod disse agenser, fordi 
hun er immun over for dem 
c) Kemiske agenser: 
— bly og blyforbindelser.« 
Nyt bilag III: 
»BILAG III 
FORTEGNELSE OVER AGENSER OG ARBEJDSVILKÅR, SOM OMHANDLES I ARTIKEL 3, 
STK. 6 
1. Agenser 
PCB, PBB 
2. Arbejdsvilkår 
Arbejde under jorden (miner).«